
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-997-lē

	
	(prot. Nr. 28, 102. §)




Par Rīgas valstspilsētas pašvaldības zemes vienības (zemes starpgabala) Loka ielā, Rīgā (kadastra Nr. 01000800819; kadastra apzīmējums 01000800816), atsavināšanu


Adresāts: [..], kurš ir zemes vienības [..], Rīgā (kadastra apzīmējums [..]), īpašnieks (turpmāk – Ierosinātājs).

Izskatījusi Ierosinātāja 28.05.2026. iesniegumu daļā par zemes vienības Loka ielā, Rīgā (kadastra Nr. 01000800819; kadastra apzīmējums 01000800816; iesniegumā norādīts kadastra apzīmējums 01000809006), atsavināšanu, Rīgas dome konstatēja:
1) Ierosinātājs lūdz atsavināt savai zemes vienībai [..], Rīgā (kadastra apzīmējums [..]), piegulošo zemes vienību Loka ielā, Rīgā (kadastra Nr. 01000800819; kadastra apzīmējums 01000800816);
[bookmark: _Hlk129790744]2) atbilstoši Publiskas personas mantas atsavināšanas likuma 1. panta 11. punkta “a” apakšpunktam zemes vienība Loka ielā, Rīgā (kadastra Nr. 01000800819; kadastra apzīmējums 01000800816), 266 m2 platībā ir zemes starpgabals (turpmāk arī – Zemes starpgabals), jo tās platība un konfigurācija neatbilst Rīgas domes 15.12.2021. saistošajos noteikumos Nr. 103 “Rīgas teritorijas izmantošanas un apbūves saistošie noteikumi” (turpmāk – Saistošie noteikumi) noteiktajām prasībām par patstāvīgu apbūvējamu zemes vienību;
3) Zemes starpgabals 24.04.2026. ierakstīts Rīgas pilsētas zemesgrāmatas nodalījumā Nr. 100000954127, un īpašuma tiesības uz to nostiprinātas Rīgas valstspilsētas pašvaldībai;
4) atbilstoši Saistošajiem noteikumiem Zemes starpgabals atrodas savrupmāju apbūves teritorijā (DzS1) un izmantojams atbilstoši ar Saistošajiem noteikumiem apstiprināto Rīgas teritorijas plānojuma teritorijas izmantošanas un apbūves noteikumu 
2.1. un 4.1.1. apakšnodaļas prasībām;
[bookmark: _Hlk163814530]5) Zemes starpgabals piegul piecām zemesgrāmatā ierakstītām, privātpersonām piederošām zemes vienībām, proti, Ierosinātājam piederošajai zemes vienībai [..], Rīgā (kadastra apzīmējums [..]), zemes vienībai Loka ielā 9, Rīgā (kadastra apzīmējums 01000800719), zemes vienībai Loka ielā 11, Rīgā (kadastra apzīmējums 01000802229), zemes vienībai Mazajā Loka ielā 6, Rīgā (kadastra apzīmējums 01000800534), un zemes vienībai Mazajā Loka ielā 6, Rīgā (kadastra apzīmējums 01000802066); uz Zemes starpgabala atrodas elektrolīnijas staba balsts;
6) Zemes starpgabalā aug koks, tāpēc, apsaimniekojot Zemes starpgabalu, jāievēro Ministru kabineta 02.05.2012. noteikumi Nr. 309 “Noteikumi par koku ciršanu ārpus meža” un Rīgas domes 12.06.2024. saistošie noteikumi Nr. RD-24-276-sn “Par koku, kas aug ārpus meža, aizsardzību, uzturēšanu un ciršanu”.
Saskaņā ar Publiskas personas mantas atsavināšanas likuma 4. panta ceturtās daļas 1. punktu, ja tiek pārdota zemes vienība, kurai ir zemes starpgabala statuss, pirmpirkuma tiesības ir zemes īpašniekam vai visiem kopīpašniekiem, kuru zemei piegul attiecīgais zemes starpgabals. 
Ņemot vērā iepriekšminēto un to, ka Zemes starpgabala pārdošana par brīvu cenu nodrošina atsavināšanas procesam nepieciešamo pašvaldības resursu un procesuālo ekonomiju, Zemes starpgabals saskaņā ar Publiskas personas mantas atsavināšanas likuma 37. panta pirmās daļas 4. punktu pārdodams par brīvu cenu zemes īpašniekam vai visiem kopīpašniekiem, kuru zemei tas piegul, tādējādi veicinot zemes apvienošanu un sekmējot zemes resursu racionālu un efektīvu izmantošanu.
Atbilstoši Publiskas personas mantas atsavināšanas likuma 14. panta trešajai daļai, ja pieteikumus par zemes starpgabala pirkšanu noteiktajā termiņā iesniedz vairāki zemes īpašnieki, kuru zemei piegul zemes starpgabals, starp šīm personām tiek rīkota izsole šajā likumā noteiktajā kārtībā.
Ievērojot zemes resursu labas pārvaldības principus un pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu, 4. panta pirmo daļu un ceturtās daļas 1. punktu, 5. panta pirmo, 4.1 un piekto daļu, 14. panta trešo daļu, 37. panta pirmās daļas 4. punktu, Rīgas dome, balsojot “par” – 46 balsis, “pret” – 0 balsis, “atturas” – 0 balsis, nolemj: 

1. Atsavināt Rīgas valstspilsētas pašvaldības zemes vienību (zemes starpgabalu) Loka ielā, Rīgā (kadastra Nr. 01000800819; kadastra apzīmējums 01000800816), 266 m2 platībā, pārdodot par brīvu cenu piegulošās zemes vienības īpašniekam vai visiem kopīpašniekiem.

2. Rīgas valstspilsētas pašvaldības Īpašuma departaments ir atbildīgs par lēmuma izpildi.

